text: Наводнение Наводнение се нарича временното заливане на дадена земна местност или територия с огромно количество вода[1] вследствие на повишаването на нивото на река, езеро, море или океан. Причините за повишаването на нивото на тези водни басейни могат да бъдат различни - проливни дъждове, топене на снегове, скъсване на язовирна стена, или образуване на цунами.[2] Наводненията може да са следствие и от различни селскостопански дейности като напояване, еродиране на почвата, дренажи и други. Наводненията могат да нанесат значителни щети на сгради, коли, мостове, пътища и дори да отнемат човешки животи, особено в по-бедните срани където няма защити срещу тях. При наводнения е опасно укриването в подлези и надлези. Съдържание Основни типове наводнения и причини [редактиране] Речно наводнение [редактиране] Бавен тип: Този тип се предизвиква от продължителни валежи или бързо снеготопене, които карат реката да излезе от коритото си. Причините може да са силни дъждове от мусони, урагани или тропически бури. Свлачища, плаващи отломки и лед могат да задръстят коритото на реката и също да предизвикат бавно наводнение. Естуарно наводнение [редактиране] Крайбрежно наводнение [редактиране] Предизвиква се от силни морски бури с интензивни валежи или от ураган или цунами. Катастрофално наводнение [редактиране] Предизвикано от човека наводнение [редактиране] Наводнение, породено от внезапни инциденти по тунели и тръби, причинени от работници и водопроводчици. Кално наводнение [редактиране] Калното наводнение е предизвикано от натрупването на оттичащи се води върху обработваема земя. Оттичащите се води откъсват седименти и почвени частици и ги понасят със себе си. Калното наводнение се забелязва най-често, когато достигне населените места. Други видове [редактиране] Наводнения могат да бъдат предизвикани и когато вода се натрупва върху непромокаем терен и не може бързо да се оттече, поради слабо изпарение или други причини. Наводнения се предизвикват също и от някои бобри, които строят бентове. Бобрите могат да нанесат значителна вреда и да наводнят нискоразположени селскостопански и урбанизирани райони. Негативни последици от наводненията [редактиране] Първични последици [редактиране] Вторични последици [редактиране] - Замърсяване на водата. Липса или ограничено количество на чиста питейна вода. - Болести - Нехигиенични условия, разпространение на болести, причинени от мръсна вода. - Вреда на обработваемата земя и реколтата - унищожаване на добивите. - Някои дървета може да умрат от задушаване. - Унищожена транспортна мрежа, трудна възможност за получаване на помощ в засегнатите райони. Дългосрочни последици [редактиране] - Икономически - икономическа криза поради липсата на приходи от туризъм, харчене на средства за възстановяване на щетите, увеличаване на цените на храната поради намаления добив и т.н. Положителни последици [редактиране] Освен разрушителното действие, наводненията могат да имат и благоприятен ефект, особено по-честите и малки по размер наводнения. Те спомагат за презареждане на подземните води, което прави по-плодородна почвата и я обогатява с хранителни вещества, които са в дефицит по принцип. Придошлите води предоставят така необходимите водни ресурси, по-специално в сухите и полусухите райони, където валежите могат да бъдат твърде неравномерно разпределени през цялата година. Сладководните наводнения в частност играят важна роля в поддържането на екосистемите в речните коридори и са ключов фактор в поддържането на биоразнообразието в заливите.[3] Наводненията могат да спомогнат за увеличаване на риболова и за миграцията на някои риби. Като следствие от това някои птици, които се хранят с риба могат индиректно също да бъдат облагодетелствани от наводненията. Контрол и превенция [редактиране] Европа [редактиране] Още помнейки разрушенията от великото наводнение в Париж през 1910, френското правителство построява няколко водохранилища, които предотвратяват обичайните наводнения от река Сена. Лондон е защитен от наводнения от Бариерата на река Темза - голяма механична бариера, която се активира при повишаване на морското ниво. Във Венеция също са изградени много диги и насипи, които едва устояват на по-големите приливи. На река Адидже в северна Италия е изграден подземен канал за оттичащи се води, за да бъде намален риска от естуарни наводнение. Каналът е използван два пъти - през 1966 и 2000. Нидерландия е една от най-нискоразположените страни в света и разполага с най-големите и ефективни защити от наводнение. По крайбрежието на страната са изградени многобройни водохранилища, шлюзове и водозащитни прегради, валове, насипи, диги и бариери. Защитата е изградена след голямото наводнение през 1953 година, засегнало страната. В Санкт Петербург е завършен проект за предотвратяване на наводненията през 2008. Австрия контролира непрекъснато река Дунав вече 150 години, а Северна Ирландия разполага със специална компания, бореща се с наводненията. Северна Америка [редактиране] Друга огромна система за предпазване от наводнение се намира в канадската провинция Манитоба. След наводнението в Уинипег през 1950, за да предпази града от бъдещи наводнения, правителството на Манитоба построява масивна система от насипи, диги, отводнителни бентове. Системата успешно върши своята работа и предпазва Уинипег по време на наводнението през 1997. Съседните градове на Уинипег са без защита и биват сериозно засегнати. Агломерацията на Ню Орлиънс, САЩ, 35% от която е разположена под морското равнище, е защитена от стотици мили насипи и бариери. Тази система претърпява катастрофален провал по време на преминаването на урагана Катрина. Резултатът е наводняването на 50% от агломерацията, като нивото на водата на някои места достига до 8 метра. Африка и Азия [редактиране] В Индия, Бангладеш и Китай са създадени специални селски райони, които да бъдат наводнявани, за да бъдат предпазени градовете. Някои хора смятат, че обезлесяването увеличава риска от наводнения, излагайки теорията, че продължителността на наводнението намалява при наличието на гори. В Египет язовирите на река Нил също предпазват от наводнения. Най-смъртоносните наводнения в света [редактиране] |Брой на жертвите||Наводнение||Място||Дата| |2 500 000–3 700 000||Китайско наводнение през 1931||Китай||1931| |900 000–2 000 000||Наводнение на Жълтата река (Хуанхъ)||Китай||1887| |500 000–700 000||Наводнение на Жълтата река (Хуанхъ)||Китай||1938| |231 000||скъсване на стената на язовир Баникао||Китай||1975| |230 000||Цунами в Индийския океан||Индонезия||2004| |145 000||Наводнение на река Яндзъ||Китай||1935| |100 000||Наводнението на Свети Феликс||Нидерландия||1530| |100 000||Наводнение в делтата на Червената река||Северен Виетнам||1971| |100 000||Наводнение на река Яндзъ||Китай||1911| Виж също [редактиране] Източници [редактиране] - MSN Encarta Dictionary. Flood. Retrieved on 2006-12-28. Archived 2009-10-31. - Glossary of Meteorology (June 2000). Flood. Retrieved on 2009-01-09. - WMO/GWP Associated Programme on Flood Management "Environmental Aspects of Integrated Flood Management." WMO, 2007


source: fineweb

text: Орден на свети Лазар Орденът приема в редиците си рицари, болни от проказа.[2], давайки им лечение и закрила, като по този начин те се чувстват равнопоставени със своите „братя по оръжие и съдба“ от другите кръстоносни ордени. Следва „Устава на св. Августин“ и, въпреки че не е признат официално до 1255 г., се ползва с определени привилегии и получава пожертвования. След падането на Йерусалим през 1187 г. участва в Третия кръстоносен поход и редица битки след него. В битката при Форбия (дн. Газа) на 17 октомври 1244 всички участващи в сражението рицари от ордена, начело с магистъра са убити; участват и в битката при ал-Мансура (8-11 февруари 1250)[3]. След падането на Акра през 1291 г. Орденът на св. Лазар се установява във Франция и прекратява участието си в бойни действия. През 1572 г. част от Ордена на св. Лазар се обединява с Ордена на св. Мавриций в Орден на светите Мавриций и Лазар, но самият Орден на св. Лазар не се разпада, продължавайки дейността си. Днес орденът съществува и има седалища в 25 страни и се занимава с благотворителна дейност. Източници [редактиране] - Environ 1295, Constitution, règlements et nécrologie de Seedorf (Suisse) - Д. Моркамб, Leper Knights, The Boydell Press 2003, стр. 11 - Д. Моркамб, Leper Knights, The Boydell Press 2003, стр. 14


text: Вие сте турист и търсите най-подходящото място за вашата почивка в България? Планирате дългоочакваната си ваканция? Имате нужда от почивка и търсите къде да отидете? Ако желаете да получите най-добрата оферта за вашите пари, но: - Нямате време за губене и не желаете да "сърфирате" с часове из интернет в търсене на най-изгодното за Вас място за настаняване? - Искате да си осигурите мечтаната от Вас почивка - бързо, лесно и удобно. Туристическия каталог Bedtime.bg е точно за вас. Ние ви предлагаме: - Най-добрия избор на туристически оферти в страната. - Винаги актуална информация за квартирите, апартаментите и хотелите в България. - Лесен за използване туристически уебсайт. Ако нашите специални предложения и оферти не са ви достатъчни и желаете да разгледате други хотели и възможности за настаняване, които не присъстват в нашия туристически каталог, ние от екипа на Bedtime.bg ви препоръчваме да посетите и разгледате един от най-популярните сайтове за сравняване на цените на хотелите в цял свят. Trivago.bg предоставя обобщена информация от стотици сайтове за хотелско настаняване и резервации по интернет:


text: Описание на потокала. Портокалът е вечнозелено дърво, достигащо на височина до 6 м. От нежните му ухаещи цветове се развиват оранжеви на цвят плодове, които се различават, по размери, форма, аромат, цвят на плодовото месо и захарно-киселинното съотношение в зависимост от сорта и климатичните условия. Плодовете са с дебела или с тънка кора, оранжево или червеникаво оцветена на цвят, с оранжев или кървавочервен цвят на плодовото месо, с малко и с много семки и пр. Портокаловото дърво плододава на 3тата година от засаждането, като максимални добиви се получават от 20- до 6О-годишна възраст (над 100 kg от дърво). Продължителността му на живот е 100 150 години. Съдържание на пороткаловия плод. В свежия плод се съдържат ценни хранителни и диетични съставки, минерални вещества (макро- и микроелемети), витамини. Съдържат се още органични киселини (най-вече лимонена 0,5 - 2,5%), фитонциди, етеричии масла и др., като количеството им варира в широки rpaници в зависимост от сорта и климатичните условия. При сортове с червеникаво плодово месо се съдържат антоцианоподобни вещества. Енергийната стойност на 100 г плод от портокал е 183 kJ (44 kcal). Кората на плода съдържа етерични масла, фитонциди, багрилни вещества хесперидин, на който се дължи горчивия вкус. Листата и цветовете съдържат етерични масла, фитонциди, витамини и др. Лечебно действие на потокала. Народната медицина е предписвала портокалов сок за лечение на различни болести (най-вече ревматизъм), при отравяния, препоръчвала го като профилактичо средство против чума. Освен лимоновият и портокаловия сок действа ефикасно срещу болестта сокрбут. Портокалът е полезен срещу хиповитаминоза, подагра, хипертония,чернодробни и бъречни заболявания, реваматизъм и затлъстяване. Портокалът забавя стареенето, възбужда апетита и подобрява храносмилането. Портокалов сок. Портокаловия сок, благодарение на съдържанието на пектин подобрява перисталтиката на червата, помага на организма да отдели вредните вещества и препятства гнилостите процеси.Полезен е за възрастни хора, имащи запек. Портокаловият сок помага за външно лечение на инфектирани рани. Чай от портокалови кори. Чаят от портокалови кори помага за кръвоспиращо действие при маточни кръвотечение и менстурация. Причина за това е високото съдържание на витамин Р в кората.


text: Емирство Гранада Емирство Гранада (на арабски: مملكة غرناطة, на испански: Reino de Granada; 1013 — 2 януари 1492) е последното държавно арабско-ислямско образувание в Европа, като остатък, след мавърско завоюване на Иберийския полуостров. С превземането на Гранада на 2 януари 1492 г. завършва Реконкистата на запад. Същата година е открита Америка. Тордесиляският договор поделя света на сфери на влияние, като се отпочва и испанската колонизация на Магреб, а през 16 век се формира Испанска империя. Церемонията на 2 януари 1492 г. по влизането на кралската двойка на новата испанска корона в Гранада е внушителна. Още през ноември 1491 г. испанските войски били под стените на Гранада. След двумесечна обсада, маврите се съгласили на преговори по предаването на крепостта. Условията за предаването на крепостта били осигуряването на безопасен излаз на защитниците и техния халиф Албухалем към Магреб, парично обезщетение, пълна религиозна и гражданска свобода за желаещите мюсюлмани и евреи да останат да живеят в Гранада. Начело на процесията яздел архиепископът Мендоса, примас на Испания. Зад него на разстояние влезли в последната мавърска крепост в Ал-Андалус Фердинанд Арагонски и Исабела Кастилска. След войниците последен в последната мюсюлманска крепост в Западна Европа влязъл първият велик инквизитор - Томас де Торквемада.


text: Лилия Чаушева Старши редактор в АИИ „Дейта Процесинг“ ООД Авторът Франс Йохансон споделя идеята, че когато навлезете в пресечната точка на области, дисциплини и култури, можете да комбинирате съществуващи концепции в огромен брой необикновени нови идеи. Неговата препратка е към епохата на Ренесанса, когато Флоренция се превръща в епицентър на взрив от творчество. Благодарение на фамилията Медичи и няколко други като нея, скулптори, учени, поети, философи, финансисти, художници и архитекти се намират един друг, учат се един от друг и премахват бариерите между дисциплините и културите. Авторът разказва как всеки екип, всяка организация може да създаде ефекта „Медичи“, като събере заедно различни дисциплини и култури и като търси местата, където те се свързват. Пресечните иновации променят света със скокове в нови посоки. Те не изискват толкова много експертност и могат да се създават от хора, от които най-малко очаквате. Различните дисциплини и култури предизвикват в съзнанието ни верига от асоциации. Те позволяват бързо да преминаваме от анализ към действие. Асоциативните бариери обаче възпрепятстват развитието на креативността и точно затова разрушаването им е първото предизвикателство, пред което се изправяме, когато търсим пресечната точка. Как да намерим Пресечната точка и да разберем силата й, за да създадем необикновени идеи? Как свързването на области, за които си мислим, че нямат нищо общо помежду си, генерират забележителни иновативни действия? Книгата „Ефектът Медичи“ дава отговорите и вече е налична и в книжарницата на M3 College. Автор: Милена Великова


text: Само при мен ли сайта е бъгясал, и в частност "социалната" му част? Не виждам "стената" за писане, а и липсват всички бутони от падащото меню Community. © 2013 Created by Linkin Park. Badges | Report an Issue | Terms of Service Please check your browser settings or contact your system administrator.


text: 26 март 2011, събота СПАНАЧЕНА СУПА ПРОДУКТИ 500гр. -спанак измит и нарязан 1/2 буркан домати на кубчета или 3-4 пресни настъргани 1к.ч. -ориз 1-кромид нарязан на ситно 1 морков на кубчета олио на дъното на тенджерата сол,магданоз ,чер пипер, щипка червен пипер за застройка 1 -яйце 4-пълни с.л.-кисело мляко ПРИГОТВЯНЕ Задушавам в олиото кромида, спанака,моркова за около 5мин.. Прибавям доматите, червения пипер, солта ,магданоза и наливам вода. Когато заври слагам ориза. Когато хубаво се развари ориза махаме супата от котлона. В купа разбивам яйцето и млякото хубаво да стане гладка смес. В нея добавям от топлата супа и бъркам с тел енергично. Така готовата застройка на тънка струя сипвам в супата като не прекъснато бъркам да не се пресече. Това е една от любимите в къщи постни супи.


text: Започва месецът на подаръците по Радио Фреш. Първият подарък по скучай 17-тата годишнина на радиото е новото маниашко шоу – Global Dance Session. Нашата страна е петдесетата в която ще стартира излъчването на Global Dance Session. Слушателите на Радио Fresh! ще могат да му се радват всяка събота от 20:00 до 22:00 часа, а всеки петък от 22:00 до 24:00 ще се излъчва повторение за тези които са пропуснали. В радио шоуто ежеседмично гостуват световно известни изпълнители както и всички такива които в момента с на гребена на вълната на популярността. Ако сте запален меломан, задължително трябва да отделите по два часа всяка седмица за това шоу. Слушайте редовно Радио Fresh! Защото ви очакват много изненади, игри и награди по случай 17-тата годишнина на едно от най-обичаните радиа в България. Рок радиото на България – Z-Rock ще предостави невероятната възможност на своите фенове да посетят Loud Festival 2012. Всички фенове на Slayer, Annihilator, Lacuna Coil, Tristania, Simphony X да внимават докато слушат любимото си радио. Ако чуете LOUD в ефира на Z-Rock незабавно погледнете колко е часа в момента и го запомнете. След това изпратете писмо с точният час на email@example.com и така ще участвате в разпределянето на една от многобройните награди предоставени от радиото. Наградите са не само билети за едно от най-значимите музикални събития на лятото, а мийт енд грийт пасове. Точно в 18:30 всеки ден на живо в ефира на радио Z-rock ще се тегли наградата за деня, а каква е тя за текущият ден можете да научите от ефира на най-доброто рок радио в България. Остават броени часове до старта на тазгодишните музикални награди на БГ Радио със специалното участие на примата на българската поп музика – Лили Иванова. Броени часове ни делят от най-голямото музикално събитие на годината в България – церемонията по връчването на Годишните Музикални Награди на БГ Радио. Церемонията ще се проведе на 22 април в зала 1 на НДК. За да бъде шоуто още по-голямо стана ясно, че примата на българската поп музика Лили Иванова е потвърдила своето участие в десетите Годишни Музикални Награди на БГ Радио. Освен Лили Иванова на грандиозното шоу ще присъстват още Графа, Миро, Мария Илиева, Софи Маринова, Дивна, Белослава, БТР, Мариана Попова, Васил Найденов както и още много родни музикални величия. С тежката задача на водещи на това събитие пък са натоварени Орлин Горанов и Любо Киров. С тазгодишните награди хората стоящи зад БГ Радио се опитват да подтикнат старите и вече известни изпълнители да подадат ръка на новите. БГ Радио смени своето лого с ново по-модерно като по този начин се опитва да даде пример за това как модерното може да работи в идеален синхрон с традиционното. Все още имате шанс да определите печелившите на тазгодишните награди. Гласуването за номинираните ще се провежда до 00:00 часа на 21 април, а слушателите на БГ Радио могат да си подарят две покани за десетата церемония. Билети за събитието можете да закупите в Билетният център на НДК или в билетната мрежа на Ticketpro, а самата церемония ще се излъчва директно и по bTV и CITY TV. Не пропускайте това грандиозно музикално събитие. Смесеният хор на Българското Национално Радио под диригентството на Емил Табаков съвместно със Симфоничният оркестър ще проведат съвместен концерт под наслов Възкресение. От 19:00 часа на разпети петък (13 март 2012, четвъртък), в зала едно на НДК ще прозвучи невероятната симфония Възкресение на Густав Малер. Уникалното произведение е написано в периода 1888г. – 1894г. Възкресение е едно от най-известните произведения на Малер и удивява с големия състав който не е типичен за симфониите: солисти, оркестър и хор. Освен забележителните певчески способности на Фредерика Брилембург (мецосопран), Аби Фурмански (сопран), както и невероятното изпълнение на оркестъра, ще можем да се насладим и на прекрасните стихове на Клопщок, вдъхновили самият Малер. Българското Национално Радио както винаги е основен партньор на повечето концерти с класическа музика. Концертът ще бъде излъчен на живо по програма „Христо Ботев”. Всички любители на класическата музика са поканени да присъстват. Интересно съревнование стартира радио N-JOY. Масово меле с великденски яйца ще се проведе на 16 април под егидата на N-JOY, а победителите които ще летят безплатно до Манчестър или Лондон ще бъдат обявени също тогава. На 14 април между 07:00 и 10:00 Инспектор N-JOY ще задава въпроси на слушателите на радио N-JOY. Верен отговор на зададен въпрос ви гарантира участие във жребия за безплатен двупосочен самолетен билет до Лондон или Манчестър. Верният отговор трябва да бъде изпратен на firstname.lastname@example.org. Щастливите пътници ще станат известни на масовият бой с яйца организиран от радио N-JOY който ще се проведе на 16 април 2012 година в Борисовата градина до езерото Ариана, а водещ на събитието ще бъде самият инспектор N-JOY. Всеки който иска да се включи във веселото събитие може да се чувства поканен и да се присъедини кум него . Веселбата вече се е превърнала в традиция и се провежда за пети пореден път около Великден. Освен много забавни моменти, Инспектор N-JOY ще предостави възможност на участниците в боя с яйца също да спечелят двупосочен самолетен билет до Лондон или Манчестър. Ако се чудите какво да правите през идните почивни дни, посетете събитието и като нищо можете да се окажете един от печелившите щастливци. По-малко от две седмици остават до провеждането на ежегодните музикални награди на БГ Радио. От години насам това събитие се е превърнало в едно от най-значимите за българската музикална индустрия. 22 април 2012 година не е дата избрана случайно. Това е денят на земята, а организаторите на събитието се надяват да променят начина по който се грижим за нашата планета благодарение на музиката. Мотото на тазгодишните юбилейни десети музикални награди на БГ радио е „Нова Мечта“. Както всяка година и през 2012 много родни звезди ще уважат събитието. Организаторите съобщават, че БТР, Графа, Мария Илиева, Миро, Дивна и Васил Найденов вече са потвърдили участието си. Скоро ще стане известен и списъка с всички известни родни изпълнители. Освен старта на музикалните награди, БГ Радио може да се похвали и с ново лого. Целта на новото лого не е кардинална промяна, а модернизация на вече наложилото се лого. Новият цвят на логото утвърждава белезите характеризиращи радиостанцията като радио номер едно за БГ музика. В зала 1 на НДК, на 22 април 201 година ще се появят едни от известните родни изпълнители. Тазгодишните награди няма да бъдат обикновени – миналата година липсваха. Причината е, че БГ радио отпразнува юбилей от създаването си със грандиозен концерт. Водещи на наградите на БГ Радио тази година ще бъдат Орлин Горанов и Любо. Годишните музикални награди на БГ Радио ще можете да наблюдавате по bTV и CITY TV, а желаещите да си закупят билети могат да го направят в билетният център на НДК. Музикалните награди на БГ Радио ще се проведат благодарение на финансовата подкрепа на Vivacom, Застрахователно дружество „Виктория” и BMW България, както и с медийното партньорство на bTV и City TV и списанията Story и Блясък. Виваком спонсорира наградите за четвърта поредна година чрез своят фонд за обогатяване и развитие на културният живот в България.


text: Сгушен в сърцето на Neukölln, AZIMUT Hotel Berlin City South е идеалното място, от което можете да започнете Вашето приключение в Берлин. Оттук гостите имат лесен достъп до всичко, което този оживен град може да предложи. Този модерен хотел се намира в непосредствена близост до известни градски забележителности като например Гара на подземната железница Бриц-Зюд, Метростанция Йоханистхалер Шосее, Метростанция Липсшицалее. В AZIMUT Hotel Berlin City South отличното обслужване и достъпните съоръжения допринасят за Вашия незабравим престой. Този хотел предлага множество удобства, за да задоволи и най-изискания вкус. Като допълнение всяка хотелска стая предлага широка гама от удобства сателитна/кабелна телевизия, достъп до интернет (безжичен), сешоар, бюро, минибар, за да удовлетвори и най-изискания вкус. Хотелът разполага с голямо разнообразие от развлекателни съоръжения като фитнес зала, масаж. С превъзходните си удобства и отличното си местоположение AZIMUT Hotel Berlin City South е идеално място, в което можете да се насладите на престоя си в Берлин.


text: Как така не е задължително да са цели кутии?!?! Всеки инстант филм е пакет с десет пози, веднъж заредиш ли, трябва да се изснима всичко... Какво значи 2-3 бр. вършат работа, малко е неточно такова търсене Полароид ако има заседял някъде то това е само Ebay, но се приготви за цени по две или три на това което е струвал преди. Ако търсиш инстант филм провери Impossible Project - Viena или за 4х5 Fujifilm FP -100 B45, който сега намирам с разновидност Fujifim FP - 3200, имат и в цвят. За Фуджи инстант филм ще ти трябва отделен холдер защото старите на Полароид трябва да се моделират за да станат, а и вече струват толкова колкото да си купиш нов на Фуджи.


text: Ако това, което търсите е хотел с добро местоположение в Пярну, не се колебайте, а изберете Muuli Apartment. Оттук гостите имат лесен достъп до всичко, което този оживен град може да предложи. Ако се интересувате от забележителностите и местните атракции, няма да ви се наложи да отивате далеч, тъй като хотелът се намира в непосредствена близост до Мударавила, Перну Мударавила, Нов музей за изкуство Перну. Muuli Apartment прави всичко възможно гостите да се почувстват удобно. Затова хотелът предоставя най-добрите услуги и удобства. Този хотел предлага множество удобства, за да задоволи и най-изискания вкус. Във всяка стая ще намерите висококачествени удобства като стаи за непушачи, които ще Ви помогнат да релаксирате след дългия ден. Хотелът предоставя най-добрите съоръжения включващи градина, които ще Ви помогнат да отпочинете след активен ден прекаран в града. Muuli Apartment е най-подходящото място за Вас, ако търсите качествен хотел в Пярну.


text: Humboldt-Institut Humboldt-Institut Ефективни, разнообразни, задълбочени: Humboldt-Institut е приблизително от 30 години един от най-добрите езикови институти по немски, като чужд език. Ние предлагаме целогодишни интензивни курсове по немски, провеждани в малки групи и за всяка възраст: – за деца от 8 до 12 Преподаватели обучават на родния си език международни студенти от над 150 страни от целия свят в нашите 19 целогодишни и летни центрове от Берлин до Констанца и от Фрайбург до Мюнхен. Ние се съсредоточаваме във всички аспекти на езиковите постижения: четене и слушане, словесно и писмено изразяване, както и граматика. Входящия тест през първия ден, ни позволява да разпределим всеки от учащите в група с приблизително еднакво ниво на владеене на езика. Интензивните курсове варират по продължителност и интензивност. Едноседмичен курс обикновено включва 30 урока. Децата и юношите получават 25 урока седмично. Ние насочваме вниманието си към изключително интензивни индивидуални и курсове с малки групи от 2 до 4 участника и 40 урока седмично в главния курсов център във Фройдентал Кесъл. Неповторим в Германия е нашия целогодишен център в Линденберг, където ученици на възраст от 10 до 17 години участват в едноседмични до едногодишни курсове. Летните центрове в Берлин и Кьолн са специално проектирани за посрещане нуждите на студентите в университета. Студентите живеят в общи пансиони и се грижат самостоятелно. В допълнение, ние предлагаме специално организирани програми, като: „Курс по немски плюс Обмяна на студенти“, „ Курс по немски плюс Ски“, „ Курс по немски плюс Езда“, „ Курс по немски плюс Ветроходство“, „ Курс по немски плюс Голф“, „Курсове по немски за Учебните Часове“, „Една учебна година в Германия“, „Подготвителни курсове за немските пансиони“ и „Подготвителни курсове за полагане на TestDaF“. С Humboldt-Institut общо-начинаещите достигат нивото на езикова квалификация, което е равносилно на придобитото в немски университет, само за 6-7 месеца . Задължителния изпит TestDaF може да бъде издържан в един от лицензираните ни тестови центове. Нашите такси са справедливи и прозрачни: Те обикновено включват настаняване, пълен пансион, обучение, учебни помагала, екскурзии и атракционни програми за свободното време. Следователно, Вие вече сте наясно с крайната цена за курса още преди стартирането му. Humboldt-Institut – немският език е нашата страст.


text: Фирма "Нива Турс - Карузо" ЕООД е създадена през 1994 г. с предмет на дейност производство на ламели и ортопедични подматрачни рамки (скари) за легла. Над 95% от продукцията се изнася в Европейския Съюз. Фирмата разполага със съвременна производствена база, модерна технология и квалифициран персонал - гаранция за високото качество на произвежданата продукция.


text: Изкуствените добавки в храните не са толкова безобидни, колкото се опитват да ни втълпят производителите, твърдят специалистите. Причината е, че адитивите присъстват в голяма част от основните хранителни продукти. По този начин, въпреки че много от тях са безвредни в малки количества, свръхконсумацията им води до надвишаване на допустимата доза. Така се стига до постепенно натрупване на голямо количество на пръв поглед безобидно "Е", което ни трови бавно, но сигурно, смятат диетолозите. "Трябва да се има предвид, че някои съставки могат да се сумират от употреба на различни Е-та, които ги съдържат. Например консумацията на натриев бензоат и натриев глутамат може да повиши двойно количеството на допълнителния натрий, отколкото двете прибавки поотделно", предупреждава д-р Димитър Пашкулев. Натриевият глутамат сам по себе си се състои от натрий и глутаминова киселина, които са нормални съставки на организма, но се намират обилно в повечето храни и могат да се предозират, казва още специалистът. "Повечето натрий води до задръжка на течности, повишаване на кръвното налягане и влошаване на различни болестни предразположения. Излишъкът от свободен глутамат, от своя страна, може да наруши нормалния ритъм на нервните импулси, като доведе до променливо настроение, нарушение на концентрацията, главоболие и др.", обяснява рисковете д-р Пашкулев. Комбинацията от много, но различни изкуствени добавки в храните също може да доведе до сериозни заболявания, убедени са специалистите. "Колкото и някои производители да твърдят, че в малки дози различните добавки са безвредни, истината е, че голяма част от тях се натрупват в организма. По този начин, когато консумираме по капка отрова всеки ден, в един момент чашата прелива", коментира пред "168 часа" д-р Огнян Симеонов. Оказва се, че в много страни в света някои от така наречените Е-съставки са абсолютно забранени. Според Наредбата за изискванията за етикетирането и представянето на храните съдържанието на адитиви трябва да е отразено на опаковката в следния ред: наименованието на категорията, последвано от наименованието на съставката или нейния Е-номер. Ако съставката спада към повече от една категория, тя носи името на тази категория, която съответства на основното предназначение в съответната храна. “Налице е и заблуждаваща практика, защото напоследък търговците и производителите започнаха да изписват Е-тата с техните химически или търговски наименования. Това, че някой в Европейския съюз е решил, че някое вещество може да се използва в храните, също не може да бъде гаранция за безопасност", категоричен е специалистът. Голяма част от химическите добавки, означавани с буквата “Е” и цифра, са канцерогенни, тоест причиняват онкологични заболявания. Други могат да доведат до стомашни разстройства, обриви и повишен холестерин. "Когато за кратко време в един хранителен прием, като хляб с три Е-та, колбас с пет и лютеница с шест, от тези добавки се получава сбор от повече от десет Е-та. Ако имаме такова количество Е-та в храната, е по-добре да не ядем. Никой не може да ме убеди, че тази доза е безвредна", категорична е доц. Донка Байкова, бивш национален консултант по здравословното хранене. "Тревожи ме фактът, че никой не е изследвал как влияят на организма при свръхкомбиниране, защото контролният орган за безопасността на храните в ЕС, който се намира в Парма, се произнася само за отделните химикали. Според онколози, като проф. Черноземски, 30% от раковите заболявания възникват вследствие на неправилно хранене. От всички Е-та поне за 50 има данни, че оказват неблагоприятно въздействие върху здравето, допълва доц. Байкова. Според нея, особено голяма опасност от употребата им има за рисковите групи - възрастните, децата и прекаралите тежки заболявания хора. “Не бих се учудила, ако свръхагресивността у децата, която наблюдаваме напоследък, се дължи също на “джънк фуудс” - чипс, бургери, понички и др., които са пълни с Е-та. Масово в натуралните сокове пък се използва натриев бензоат Е 211, за който е доказано, че затруднява чревно-стомашния тракт на много хора", казва доц. Байкова. Освен това много от опасните Е-та се извличат по всевъзможни начини от отпадъчни суровини. Така например Е 120, който е в списъка на особено опасните изкуствени добавки на Американската академия по педиатрия, се произвежда от насекоми. Съставката е кармин и се използва като оцветител. Е 542 се получава от кости и се използва в сухата сметана за кафе Сред най-фрапантните е също и ланолинът, обозначаван като Е 913. Той се добива от овча вълна. Е 920, който се използва за третиране на брашно, се извлича от животински косми и пера. Е 1100 пък се прави от гъби или панкреас на свиня. Има и няколко, които се произвеждат от опасни суровини, което ги прави канцерогенни. Такава е съставката Е 142, която е синтетичен дериват от въглищния катран. Други извлечени по този начин са Е 132 и Е 151. Сред химикалите има и такива, които са си чист алкохол - Е 1510 И други, които се превръщат в алкохол, когато попаднат в тялото - Е 1505. Така че най-обикновен продукт може да се окаже екстракт от насекоми, пера и въглища. "Важно е, когато се използват добавки, да се спазват нормите за допустимите количества. Изискването е за всеки хранителен продукт производителят да има разработена технологична документация, съобразена с нормативните изисквания. Задължително е и те да се обявяват по правилния начин в състава на храните, изписан на опаковката им", се казва в отговор на Българската агенция по безопасност на храните (БАБХ) до "168 часа" изготвен от гл. експерт инж. Атанас Дробенов. От агенцията уверяват, че извършват контрол и вземат проби за лабораторни анализи, но въпреки това съветват хората да четат внимателно информацията върху етикетите. "Има добавки, които могат да предизвикат неблагоприятно влияние върху организма след консумацията им - алергична реакция, разхлабително действие и др. Това се отнася особено за хората с определени заболявания", предупреждават от БАБХ. Какво се крие зад номерацията Оцветителите са от 101 до 181. Те се използват предимно в сладкарството, производството на безалкохолни напитки, сладолед и др. Консервантите са скрити под кодовете от Е 200 до 290. Използват се в бирата, виното, безалкохолните напитки, сушените плодове, соковете, оцета, продукти от домати и картофи. Гуми, емулгатори, сгъстители и стабилизатори са от Е 400 до Е 495. Влагат се в нискокалорични храни. Минерали, киселини и антиоксиданти са от Е 296 до Е 385. Използват се в маргарина, мазнините, бланширани картофи, течни шоколади. Минерални соли - Е 503 до Е 556 се съдържат в хлебните продукти, сухото мляко. Овкусители се водят веществата с означения от Е 576 - Е 635. Съдържат се в замразените храни, заместители на подправки, дресинги и сосове. Най-много въпроси висят около последната група - E 900 до E 1520. Химикали от тази група влизат в състава на брашното, хлебните изделия, дъвките и сладкишите. Д-р Димитър Пашкулев: Сборът от добавки надвишава безопасния праг - В каква доза са вредни дори и позволените вещества? - Ако говорим за прибавките, т. нар. Е-та, те са многобройни и разнородни по състав и влияние върху организма. Обикновено за всяко от тях си има пределно допустими концентрации в храните и хранителните добавки. Повечето хора осезаемо могат да си навредят едва при неколкократно превишаване на този лимит и при условие, че продължително злоупотребяват с продукти с много "Е-та". Не бива обаче да се забравя, че не е добре изследван ефектът на сумирането, при който даже и да са в допустими граници поотделно, някои прибавки заедно могат да надвишат безопасния праг. Освен това има и хора, които са свръхчувствителни даже и към малки количества от определени субстанции, например аспартам или производни на бензоената киселина. - Кои са най-опасните и смесването на кои вещества е най-вредно за здравето? - Не могат да се откроят най-опасните общо за всички индивиди прибавки, защото това зависи от множество фактори. Ако обаче отчетем най-разпространените от тях, които сравнително често причиняват проблеми, това са - аспартамът (нутрасуит), глутаматите, нитритите, бензоатите, фосфорната киселина и сулфитите. Най-голям е проблемът при множествените алергии, когато премахването на един алерген често не води до голямо подобрение, защото човек е чувствителен към много съставки, които взаимно усилват въздействието си. - Какви болести и странични реакции предизвикват? - Психоемоционална неустойчивост, безсъние, главоболие, нарушения в храносмилането, в белтъчната, въглехидратната, мастната и минералната обмяна, алергични и псевдоалергични реакции и т. н. Проблемът е, че те невинаги се отдават на предозиране или свръхчувствителност към прибавки, а каквито и да било лечения без отстраняване на причините ще бъдат слабо ефективни. - Защо има такива, които другаде по света са забранени, а у нас не? - Всяка страна си има законодателство, което се консултира от специалисти, а както често се случва в науката, те имат различни мнения. Резултатите от проучванията в началните етапи често са противоречиви. Но погледнато в по-далечен план, обикновено мненията на експертите се доближават, защото по-мащабните проучвания са по-достоверни и съвпадащи. - Как можем да се предпазим и да ограничим консумацията? - Трябва да наблягаме повече на екологичните, домашно произведените и характерните за съответния сезон пресни храни! Ако все пак се използва консервиране, определено са за предпочитане методи като обикновено изсушаване (без сулфиране), стерилизиране в стъклени буркани или замразяване. Най-голяма е концентрация на "Е-тата" в "бързите храни", колбасите, химически консервираните течни храни и напитки, при които не се разчита на херметизация на опаковката. Те следва да се ограничат.


text: It's no secret that 1st of June - Kid Day is one of my favorite holidays. don't know if it is international holiday, or just regional in some countries, but it makes me smile during the whole day. So in the kids day I would like to show you one of my favorite dolls. They look a little bit sad,a little bit lonely... but I just adore them. Не е никаква тайна, че 1 юни - денят на детето е един от моите най-любими празници. Не знам дали е международен или просто само някой региони празниват... но самата мисъл за него ме кара да се усмихвам през целия ден. И така, в деня на детето е редно да ви покажа едни от най-любимите си кукли. Те изглеждат мъничко тъжни, мъничко самотни, но аз просто ги обожавам. {images: Little brown byrd creations}


text: Ако това, което търсите е хотел с добро местоположение в North Goa, не се колебайте, а изберете L Hotel Eden. Центърът на града е на около 4.00 Km, а до летището може да се стигне до 60 минути. Посетителите на хотела могат да се насладят на тур из най-известните забележителности на града като например Болница Манипал, Дона Паула, Плаж Мирамар. Възползвайте се от богатството на ненадминатите услуги и удобства в North Goa. Хотелът предлага достъп до широк спектър от услуги като трансфер до хотел/летище, зала за пушачи, екскурзии, удобства за инвалиди, 24-часово обслужване по стаите . Влизайки в една от 24 уютни стаи, ще забравите за ежедневния стрес с помощта на удобства и съоръжения като безплатна минерална вода, частен басейн, бюро, климатик, всекидневник. Пълният списък от съоръжения за отдих е достъпен в хотела и включва открит басейн. L Hotel Eden е добър избор за всички посетители на North Goa, защото предлага спокойствие и безпроблемен престой.


text: Поддръжници на Pussy Riot скандират пред съдебната зала Надежда Толоконикова, Екатерина Самуцевич и Мария Алехина могат да получат тригодишни присъди Още по темата Големият брат Делото срещу Pussy Riot напомни как все повече българското правосъдие заприличва на руското 24 авг 2012 От църквата до затвора Как делото срещу момичешката пънк група Pussy Riot се превърна в борба за свободата на словото в Русия 3 авг 2012 Линк досие Случаят с момичешката пънк група Pussy Riot, изпълнила "молебен за изгонването на Путин" в катедралата "Христос Спасител" в Москва през февруари, стана световно известен и изпълнители като Мадона, Стинг и Red Hot Chili Peppers призоваха за по-снизходително отношение към тях. Прокуратурата в Русия обаче не се трогна и поиска съдът да наложи наказание от три години затвор на Надежда Толоконикова (22 г.), Мария Алехина (24 г.) и Екатерина Самуцевич (29 г.). Трите момичета са обвинени в хулиганство, мотивирано от религиозна омраза. "Действията на съучастничките ясно показват омраза и ненавист към религията. Използването на псувни в църква е обида към Господ", заяви държавният обвинител Алексей Никифоров. Той поиска присъда от три години, а не максимума от седем, след като по-рано президентът Владимир Путин Линк досие Владимир Владимирович Путин е руски политик и настоящ ... Цялото досие се изказа, че Pussy Riot не трябва да бъдат съдени прекалено сурово."Престъпление срещу православния свят" Но Никифоров пренебрегна молбите на опозицията и на правозащитните организации, според които "прегрешението" на трите изпълнителки не заслужава затвор. "Към хората в църквата са били отправени истински подигравки и унижение", аргументира се прокурорът. Според него Толоконикова, Алехина и Самуцевич са се "изправили срещу православния свят". И заради сериозността на това престъпление "необходимото наказание трябва да бъде лишаване от свобода". Изпълнението на Pussy Riot в катедралата е записано на видео и се разпространява в интернет. В цветни дрехи и с цветни качулки на главите момичетата танцуват, подскачат и пеят пред олтара, пародирайки християнска молитва, с която искат Дева Мария да отърве Русия от Путин. Песента, която е с нецензурен текст, се присмива на близките връзки между Руската православна църква и президента и в частност на патриарх Кирил, известен като съратник на Путин, който често агитира за него.Политически, не религиозен акт Въпреки че трите момичета заявиха пред съда, че изпълнението им е било чисто политически акт, то обиди църковните ръководители, Кремъл и много християни. Руската православна църква прие "пънк молебена" като атака срещу себе си и лично патриарх Кирил призова за строго наказание на "богохулничките". Според опозицията в Русия обаче процесът срещу изпълнителките, две от които имат малки деца, е пример за потъпкване на свободата на словото в путинова Русия и е част от по-мащабна кампания за смазване на инакомислещите. "Несъгласието е легитимно и основно право във всяка демокрация и модерните политици трябва да приемат този факт с толерантност. Чувството за заслужено наказание, както и чувството за хумор са признак на сила, не за слабост. Сигурно руските власти ще свалят напълно тези изопачени обвинения и ще позволят на тези жени, на тези артистки, да се върнат към ежедневието и децата си", написа певецът Стинг в изявление, разпространено от Amnesty International. Случаят обаче остави противоречиви чувства и раздели руското общество, където църквата изживява ренесанс след колапса на атеистичния СССР. Едни настояват на момичетата да бъдат простено в духа на християнските традиции, докато други държат те да получат наказание.


text: Click on any phrase to play the video at that point.Close И така, как бихте управлявали цяла страна без петрол? Този въпрос възникна внезапно по време на един следобяд на среща в Давос, преди около четири години. И никога не напусна главата ми. Започнах да се забавлявам с него като с пъзел. Първо си помислих, че това може да стане с етанол. Така започнах да проучвам етанола. и разбрах, че трябва да имате по една амазонска джунгла във всяка страна. Шест месеца по-късно си помислих, че това може да стане с водород докато едни учени не ми казаха горчивата истина, че всъщност, ако използваме водород за движението на колите, ще използваме повече чисти електрони, отколкото ще получим. Така че, това не се оказа правилният път. И така по време на лутането ми тук и там стигнах до идеята, че всъщност, ако можем да накараме една цяла държава да премине на електрически коли, по начин, който е удобен и достъпен, бихме могли да намерим решение. Тръгнах от презумпцията, че този начин трябва да бъде възможен да се репликира в голям мащаб. Не как ще построиш една кола, а как ще репликираш идеята, така че това да стане нещо, което се ползва от 99 процента от населението. Мисълта, която ми мина през главата, е че този начин трябва да е поне толкова добър, колкото която и да е кола днес. Така, първо, трябва да е по-удобен от кола и второ, трябва да е по-достъпен от днешните коли. Седан за 40 000 долара не е достъпен. Окей? Не става въпрос за нещо, което може да се финансира или да се купи днес. А и удобно не може да се нарече нещо, което караш за един час и зареждаш за осем. Така че, ние сме ограничени от законите на физиката и законите на икономиката. И така мисълта, с която започнах, беше как постигаш това в рамките на границите на науката, която познаваме днес, без да имаме време за научно изложение, без да се забавляваме с разни идеи и неща, или пък без да чакаме да се появи вълшебната батерия. Как се постига това с икономиката, която имаме днес? Как се постига това от позицията на потребителите нагоре? И не от позицията на наредбите надолу. По време на едно случайно посещение в Тесла един следобед, всъщност осъзнах, че отговорът идва от разделянето на собствеността върху колата, от собствеността върху батерията. В известен смисъл, можете да погледнете на това като класическото: "батериите не са включени в цената" Сега, ако разделите двете, бихте могли да отговорите на нуждата от удобна кола като създадете мрежа, като създадете мрежа преди появяването на колите. Мрежата има два компонента. Първият елемент е, че можете да зареждате колата, където и да спрете -- излиза, че колите са тези странни животни, които карат около два часа и стоят паркирани за около 22 часа. Ако карате кола сутринта и после обратно следобяда, съотношението на зареждане към каране е горе-долу минута за минута. И така, първото нещо, което ни идва наум е навсякъде, където паркираме да има ток. Излгежда налудничаво, но на някои места по света, като например в Скандинавите, вече това съществува. Ако паркирате колата си и не включите нагревателя, когато се върнете, нямате кола. Не работи. Значи, тази последна миля, последния метър, в известен смисъл, е първата стъпка от инфраструктурата. Втората стъпка от инфраструктурата трябва да се погрижи за обхвата на пробега. Вижте, ние сме ограничени от съвременните технологии за батерии, които са около 120 мили, ако искате да останете в рамките на разумни ограничения за пространство и тежест. 120 мили е добър обхват за доста хора. Но никога не бихте искал да закъсате. Така че, това, което добавихме като втори елемент на нашата мрежа, е система за подмяна на батерии. Вие карaте. Изваждате си изтощената батерия. Слагате заредена батерия и продължавате. Не го правите вие лично. Прави го машина. Излгежда като автомивка. Влизате в автомивката. една плоскост излиза, хваща батерията, изважда я и слага обратно друга. За две минути и сте обратно на пътя. И можете да продължите. Ако имате места за зареждане навсякъде и ако имахте станции за подмяна на батерии навсякъде, колко често бихте го правили? Излиза, че бихте сменяли батерии по-малко пъти отколкото спирате на бензиностанция. Всъщност, ние имаме екстра към договора. Казахме, че ако спирате да сменяте батерии повече от 50 пъти на година, ще ви плащаме пари за неудобството. После разгледахме въпроса за достъпността. Разгледахме какво се случва, когато батерията не е част от колата. Каква е цената на батерията? Всички казват, че батериите са толкова скъпи. Открихме, че когато минем от молекули на електрони се случва нещо много интересно. Можем да се върнем към първоначалните икономически условия и да ги преразгледаме. Батерията не е резервоарът, в известен смисъл. Спомнете си, че в колата си имате резервоар. Имате суровият петрол. След което следва рафиниране и доставка на суровия петрол във вида на това, което наричаме бензин или дизел. Батерията, в известен смисъл, е суровият петрол. Имаме легло за батерията. То струва същите сто долара, както и резервоара за бензин. Но суровият петрол е заменен с батерията. Само че не гори, а се изхабява стъпка, след стъпка, след стъпка. Има 2000 жизнени цикъла тези дни. И е нещо като мини кладенец. Преди, когато купувахме електрическа кола, ни караха да плащаме за целия кладенец, за целия живот на колата. Никой не иска да си купи мини кладенец, когато си купува кола. В известен смисъл това, което правим е да създадем нов консуматив. Днес купувате петролни мили, а ние създадохме електрически мили. И цената на електрическата миля излиза доста интересна цифра. Днес 2010, по обем, когато излиза на пазара, тя е осем цента на миля. За тези от вас, които трудно смятат какво означава това за средностатистическия клиент в САЩ 20 мили на галон е долар и петдесет, долар и шестдесет на галон. Това е по-евтино от днешния петрол дори и в САЩ. В Европа, където има данъци, това се равнява на минус 60 долара за барел. Но електрическите мили следват закона на Муур. Спадат от осем цента за миля през 2010 на четири цента за миля през 2015, до два цента на миля до 2020. Защо? Защото се подобрява жизненият цикъл на батериите -- малко подобрение на плътността на енергията, което намалява цената. И тези цени са с екологично чисти електрони. Не използваме електрони, които произлизат от въглища. Така че, в известен смисъл, това е електрическа миля без абсолютно никакъв въглерод, без абсолютно никакво изкопаемо гориво на цената на два цента за миля до 2020. Дори и да стигнем до 40 мили на галон през 2020, което е нашето желание. Представете си, че има само коли, които минават 40 мили на галон. Това прави 80 цента галона. А галон за 80 цента, означава, че ако целия Тихи океан се превърнеше в суров петрол и ако оставехме която и да е петролна компания да го извлече и рафинира, тогава пак нямаше да могат да се конкурират с цена от 2 цента на миля. Това е нов икономически фактор, който е вдъхновяващ за повечето хора. Това би бил един прекрасен документ. И ето така разреших въпроса в главата си. Това беше една бяла книга, която аз предоставих на правителствата. Някои ми казаха, че е прекрасно, че по-младото поколение всъщност мисли за тези проблеми. (смях) Докато не достигнах до един истински млад световен лидер, Шимон Перес, Президент на Израел. И той много хубаво ме изманипулира. Първо ми позволи да се срещна с министър-председателя, който ми каза, ако намериш парите, които ти трябват за мрежата, 200 милиона долара, и ако намериш автомобилна компания, която да произвежда тази кола масово, 2 милиона коли, това ни трябва в Израел, ще ти дам страна, в която да инвестираш 200 милиона. Перес смяташе, че това е страхотна идея. И така, тръгнахме и разгледахме всички автомобилни компании. Изпратихме писма на всички тях. Три от тях въобще не отговориха. Една ни предложи да ни даде отстъпка, ако използваме хибридни коли. Но един от тях, Карлос Гон, главен изпълнителен директор на Рено и Нисан, при въпрос за хибридите, каза нещо забележително. Каза, че хибридите са като русалките. Когато ти трябва риба, получаваш жена, а когато ти трябва жена, получаваш риба. (смях) И Гон каза: "Имам колата, г-н Перес. Ще ви направя колите" И наистина, Рено инвестира милиард и половина долара в разработката на девет различни типа коли, които пасват на модела, които ще бъдат пуснати на пазара масово масово производство означава 100 хиляди коли за първата година. Това е първата електрическа кола в масово производство. първата електрическа кола без никакви емисии на пазара. Както Крис каза, аз се кандидатирах за изпълнителен директор на голяма софтуерна компания - S.A.B. И тогава Перес каза: "Ами няма ли ти да ръководиш този проект?" И аз казах, че съм готов за изпълнителен директор. Той каза: О, не, не, не, не, не. Трябва да ми обясниш кое е по-важно от спасяването на страната ти и на света, което би направил?" И така трябваше да напусна и да се захвана с това нещо, наречено A Better Place (По-добро място) След това решихме да разширим мащаба и отидохме в други държави. Както казах, отидохме в Дания. Дания има тази страхотна политика, наречена IQ тест (тест за интелигентност). Тя е обратно пропорционална на данъците. Те налагат 180 процента данък на колите, движещи се с петрол и никакъв данък на колите без емисии. И така, ако искате да си купите кола, движеща се с петрол, ще ви струва 60 000 евро. Ако си купите нашата кола, ще е около 20 000 евро. Ако се провалите на теста за интелигентност, те ви молят да напуснете страната. (смях) Излезе ни името на момчетата, които се подвизават само на малки острови. Знам, че повечето хора не мислят Израел за малък остров. Но Израел е остров. Той е транспортен остров. Ако колата ви се движи извън Израел, значи е била открадната. (смях) Ако мислите за острови, решихме да отидем на най-големия остров, който можахме да намерим. И това е Австралия. Третата държава, която обявихме, беше Австралия. Има три центъра -- в Бризбейн, в Мелбърн, в Сидни -- и една магистрала, една електрическа магистрала, която ги свързва. Следващият остров не беше трудно да бъде намерен и това е Хаваи. Решихме да навлезем в САЩ и избрахме двете най-добри места -- тези, където не ви трябва разширяване на обхвата. Хаваи - можете да обиколите острова с една батерия. и ако карате наистина дълго, можете да смените и да продължите да карате из острова. Второто място е районът на Сан Франциско, където Гавин Нюзъм въведе една прекрасна политика за всички кметове. Реши, че ще поеме управлението на щата неофициално и после официално. и създаде тази прекрасна политика Първи Район. В Сан Франциско не само че има най-високата концентрация на Приуси, но има най-доброто средство за разширяване на обхвата. Нарича се другата кола. Като започнахме да се развиваме, разгледахме какъв е проблемът да влезем в САЩ? Защо е такъв голям проблем? И най-забележителното нещо, което разбрахме, когато имаш малки проблеми на индивидуално ниво, като цената на безнина, за да карате всяка сутрин. Не го забелязваш, но когато големият проблем се появи, си мъртъв. Нали? И така, цената на петрола, както много други криви, които сме виждали, се придвижва по кривата на изразходването. В основата на тази крива е фактът, че губим кладенците, които са близко до повърхността на земята. А продължаваме да намираме кладенци, които са все по-надълбоко. И така става все по-скъпо да извличаме от тях. Мислите се, че цената е била висока, после ниска отново, после висока и продължава да се движи нагоре и надолу. Ето къде е проблемът: при цена от 147 долара за барел, както беше преди шест месеца, САЩ похарчиха сума ти пари, за да си купят петрол. След това загубихме икономиката си и се върнахме на 47. Понякога е 40, понякога е 50. Сега имаме държавни субсидии за стимулиране на икономиката. Наричат се, субсидии за един трилион долара. Ще съживим икономиката. Надяваме се това да се случи до 2015, някъде по това време. Какво се случва, когато икономиката се възстанови? До 2015 ние бихме имали поне 250 милиона нови коли дори при настоящето темпо. Това са допълнителни 30% увеличение на търсенето на петрол. Това са допълнителни 25 милиона барела на ден. Това е количеството, което САЩ използва днес. С други думи, по някое време, когато икономиката се възстанови, ние стигаме до пик. И тогава почваме програма за субсидиране на ОПЕК, също така известна като 200 долара за барел. Взимаме нашите пари и ги даваме. Знаете ли какво става в този момент? Тръгваме надолу. Движим се нагоре и надолу. И спадовете ще бъдат много по-дълги, а пиковете - много по-кратки. И това е разликата между кумулативните проблеми, като въглеродния диоксид, при които бавно се качваме и изведнъж стигаме до точката на пречупване, и проблемите, които са свързани с изтощаване на запасите, при които губим каквото имаме, които се движат нагоре-надолу, докато загубим всичко, което имаме. Ние всъщност видяхме какъв би бил отговорът. Нали? Спомнете си кампанията, един милион хибридни коли до 2015. Това е 0,5 процента от потреблението на петрол в САЩ. Това е безумно малък процент от потреблението на света. Това няма да има ефект. Разгледахме едно проучване на MIT (Масачузетски технологичен институт) : десет милиона електрически коли по световните пътища. десет милиона от 500 милиона, които ще сме добавили между сега и тогава. Това е най-песимистичната бройка, която можете да имате. Това е и най-оптимистичната бройка, защото ще разрастнем тази индустрия от 100 хиляди коли през 2011 до 10 милиона коли до 2016 -- 100 пъти растеж за по-малко от пет години. Трябва да не забравяте, че светът бълва толкова много коли. Имаме 10 милиона коли по регион. Това е огромно количество коли. Китай добавя тези коли -- Индия, Русия, Бразилия. във всички тези региони Европа е намерила решение. Те просто облагат петрола с данък. Те са първи на опашката да се откачат, защото цените им са високи. Китай решава въпроса със заповеди. В един момент те просто ще обявят, че колите на петрол няма да имат право да влизат в градовете. И така ще бъде. Индийците дори не разбират защо смятаме, че това е проблем, защото повечето хора в Индия пълнят само два или три галона всеки път. За тях да вземат батерия, която минава 120 мили, е разширяване на обхвата, не намаление. Ние сме единствените, при които цената не е правилно определена. Индустрията ни не е правилно установена. Всъщност нямаме и мотив да разрешим проблема в САЩ. Каква е позицията на автомобилната индустрия по въпроса? Много интересна. Автомобилната индустрия е фокусирана само върху себе си. Това, което те направиха, е просто да кажат: Кола 1.0 ще разрешим всички проблеми в самата кола." Няма инфраструктура, няма проблем. Забравихме за цялата верига около нас. Всичко това се случва около нас. В момента наблюдаваме появата на кола 2.0 -- цял нов пазар, цял нов бизнес модел. Бизнес модел, при който парите всъщност идват, за да караш колата минутите, милите, които искаш, с които вие сте толкова запознати, субсидират цената на колата точно както мобилните телефони. Вие плащате за милите. Някои от тях ще отидат при производителя на колата, някои ще се върнат във вашия джоб. Но нашите коли всъщност ще бъдат по-евтини от колите на петрол. Виждаме свят, в който колите са равни на вятърните електроцентрали. В Дания, ние ще караме всички коли в Дания от електричество от вятърни централи, а не от петрол. В Израел, поискахме да построим слънчеви електроцентрали в южен Израел. И хората казаха, че пространството, което искаме е много голямо. А ние отговорихме: "Ами ако ви докажем, че на това същото място ще намерим петрол за цялата страна за следващите сто години?" И те казаха: "Ние сме опитвали. Няма." Ние отговорихме: "Не, не, но ако можем да ви го докажем?" И те казаха: "Добре. можете да копаете. И ние решихме да копаем нагоре вместо да копаем надолу. Те си пасват перфектно един с друг. И така всичко, което ви трябва е 10 процента от генерираното електричество. Погледнете на това като на проект, който се простира в рамките на 10 години. Това е един процент на година. И когато се оптиваме да разрешим големи проблеми, трябва да започнем да мислим за две числа. Те няма да са 20 процента през 2020. Тези две числа са нула - като в нулев отпечтък или нулев петрол и да го разгърнем в мащаб, клонящ към безкрайност. И когато отидем на COP15 (конференцията на ООН за опазване на климата) в края на тази година, не можем да спрем да мислим за покриването на въглеродния диоксид. Трябва да започнем да мислим за даването на стимули на държавите, които искат да стигнат такъв мащаб. Една кола изхвърля четири тона. И всъщност малко над 700 милиона коли днес изхвърлят 2,8 милиарда тона въглероден диоксид. Това, кумулативно, е около 25% от нашия проблем. Колите и камионите допринасят около 25% от емисиите на въглероден диоксид в света. Трябва да атакуваме този проблем с фокус и усилие, което всъщност казва, че ще стигнем до нулата преди да свърши света. Споделих това с няколко законодатели тук в САЩ. Споделих това с един господин, наречен Боби Кенеди Младши, който е един от моите идоли. Казах му, че една от причините, поради които чичо му е запомнен е, защото той каза, че ще прати човек на Луната и че ще го направи до края на десетилетието. Не казахме, че ще пратим човек 20% на Луната. И че ще има около 20 процента шанс да го върнем обратно. (смях) Той ми разказа една друга история, която е от преди около 200 години. Преди 200 години, в Парламента във Великобритания имало голяма дискусия за икономиката срещу морала. 25 процента, точно както 25-те процента емисии днес, идват от коли. 25 процента от тяхната енергия тогава за целият индустриален свят във Великобритания идвал от един източник на енергия, който е неморален: човешки роби. И дискусията била дали да спрем да използваме роби? Какво ще причини това на икономиката ни. И хората казали: Трябва ни време, за да го направим. Хайде да не го правим изведнъж. Може да освободим децата и да запазим робите. След около месец дебати решили да спрат робството. И индустриалната революция започнала след по-малко от година. и Великобритания има 100 години икономически растеж. Трябва да вземем правилното морално решение. Трябва да го направим незабавно. Трябва ни лидерството на президент, точно такова, каквото имаше в Израел, което каза, че ще спре петрола. И трябва да го направм не в рамките на 20 години или 50 години, но в рамките на този президентски мандат, защото, ако не го направим, ще загубим нашата икономика, веднага след като загубим нашата моралност. You can share this video by copying this HTML to your clipboard and pasting into your blog or web page. You either have JavaScript turned off or have an old version of the Adobe Flash Player. To view this rating widget you need to get the latest Flash player. If your browser allows only "trusted sites" to execute Javascript, you should add the "googleapis.com" domain to your whitelist to allow our Flash detection to work properly. Got an idea, question, or debate inspired by this talk? Start a TED Conversation, or join one of these: Забравете за хибридните коли. Шай Агаси твърди, че въпросът е електрическите коли или нищо друго, ако искаме да повлияем на емисиите. Неговата компания, Better Place (По-добро място), има смел план да освободи напълно от петрола цели страни до 2020 година. Shai Agassi wants to put you behind the wheel of an electric car -- but he doesn't want you to sacrifice convenience (or cash) to do it. Full bio »


text: Генекс (кула) Високата сграда е построена през 1980 година по проект на архитекта Михайло Митрович в „бруталистки стил” (стил в модерната архитектура в периода 1954-1970 година. Името си добива от френските думи „beton brut“, което буквално означава "груб" бетон). Кулата Генекс представлява две бетони кули, свързани по между си с мостова конструкция на 26-ия етаж, а на върха на една от бетоните кули има въртящ се ресторант. Височината на конструкцията е 115 метра, което я прави втората по височина сграда в сръбската столица. По-ниската кула от конструкцията е заета от офисите на компанията „Генекс Груп”, а по-високата представлява жилищни апартаменти. Името „Западна порта на Белград” е дадено на кулата, заради местоположението й, тъй като тя е първото нещо, което виждат гостите на сръбската столица, идвайки от белградското летище.


text: Гербът на социалистически Узбекистан до 1991 г. Сегашният герб на Узбекистан е одобрен на 2 юли 1992 г. Наподобява старият герб на Узбекската ССР. Гербът е кръгъл и използва националните цветове синьо, бяло и зелено. От ляво е разположено растението памук, а от дясно класове пшеница. Това са двата основни земеделски продукта на Узбекистан. Отгоре на герба се намира звездата на Руб Ел Хизб (۞), която е символ на исляма, който се изповядва от мнозинството узбеки. В центъра се намира митологичната птица хумо, която е символ на щастие и любов. В заден план е изобразено изгряващото Слънце. Зад птицата текът две реки — Амударя и Сърдаря.


text: One Click Media Group e eдна от най-младите и бързоразвиващи се уеб медийни групи на българския пазар. Тя е собственост на M3 Communications Group, Inc. и е част от дългогодишния опит в уеб бизнеса на екипа на най-голямата PR компания в страната. Основана през 2008 година в София, OCMG обединява в портфолиото си сайтове с широк обхват от теми, които предизвикват траен интерес и привличат многобройна аудитория. » Уебсайт


text: След ден като съботния, настроението за третия ден е силно приповдигнато. Освен това ще гледам Джонатан Дейвис на живо, ей! Не успявам да се класирам за Уикеда. 18:30 е много ранен час за начало на фестивал, на който смяташ да стоиш поне до 2-3 след полунощ. Влизам за последните три песни на Downslot, които владеят рок сцената и разбиват около стотина куфеещи глави. Песните на Downslot звучат още по-добре на концерт. Следващата спирка е главната сцена, където към своя край е концерта на Gentleman. Малко трудно се прави преход от свиреп метъл към реге с послания да бъдем по-добри, да я караме по-лекичко и да си пием млякото сутрин. Явно и нацелвам тази част от сета с бавните песни(защото не вярвам чак всички да са му такива). След десетина минути от всякъде започва да се усеща аромат на билки и това помага на тялото да се адаптира към регето. Изненадващо в един момент Gentleman и групата забиха много здраво, а по реакцията на публиката прецених, че ставам свидетел на явно големия му хит, което се оказа и закриваща песен за концерта. Peace! На джаз сцената свири чудесна jam-формация на име Смут и мизерия в Източна Румелия. Мисля си, че бих могъл да изкарам целия фестивал на тази сцена. Ама някой друг път... Следващата спирка е „На Тъмно” за Q-Check, които забиват „Mor-ska”, което си е нож в гърба, защото е неделя вечер и 90% от присъстващите си тръгват от морето след няколко часа. Следва „Поп-фолк звезда” в пънк-аранжимент. На сцената излиза и членът Сърмата Хари в отлично настроение и изненадващи признаци на трезвеност. Заедно пеят чисто нова песен и вселенския хит “Jass N6”. На рок сцената Stop Stop правят кавър на “Hush”. Аз се подготвям за Chase & Status на главната сцена. Chase & Status бяха саундтрака на целия ми ден. Те имат нов концертен албум и докато пътувах от плаж до плаж, се настройвам за това, което ме очаква в 21:00. На сцената в Бургас Chase & Status изваждат страхотна мултимедия и имат убийствен саунд. Едно от най-силните попълнения на Spirit 2012 събира повечето оцелели пред сцената и не им дава да си вземат въздух. Лайв версията на Chase & Status освен тях двамата включва още барабанист(който, между другото, е свирил с Jeff Beck, Massive Attack и много други големи) и MC – тъмнокожият Rage, който не спира да подгрява публиката. Понеже повечето им песни включват гост-вокалисти, всеки един от тях „присъстваше” като мултимедиен образ на огромни видеостени. Нещо като концерта на UNKLE преди две години. Синхронът е безупречен. В началото и двамата са на пултовете, но след малко Chase излиза отпред с електрическа китара, която за определени песни сменя с акустична. Звучат много по-дъбстеп отколкото в студийните версии и на концерта, който съм слушал преди това. Тези аранжименти ми харесват много повече. Басовете удрят като юмрук в корема. Тъкмо ще се подготвим за Korn, хахахаха... Публиката пее всяка песен. C&S им дават всичко любимо, с изключение може би на желаното от много хора "No Problem". Пиронът е смазващата версия на “Killing In The Name Of” на Rage Against The Machine. И веднага след това моят личен фаворит в краткото им творчество – “Time”. Бих казал категорично концерт в Топ 3 на фестивала тази година. Тръгвайки си на последната песен, успявам да хвана голяма част от концерта на други специални гости от Великото Кралство – The Jim Jones Revue. Добре познати, понеже вече са гостували както в България, така и в частност в нашето студио, петимата поданици на кралицата свирят на рок сцената, въпреки, че мястото им е на главната. Не само според мен. Много трудно се описва това, което представляват на живо The Jim Jones Revue. Цялата тази комбинация от рокендрол, гаражен рок, нойз, безбожно усилени гейнове на китарите и пианото. И един наистина ненормален фронтмен, на който просто му е писано да бъде суперзвезда. Или поне да се чувства като такава. The Jim Jones Revue трябва да се гледат. За съжаление го правят едва 200-300 човека. Шанс... Сцената за Korn изглежда адски впечатляващо, но хората изглеждат близо два пъти по-малко в сравнение с предната вечер. Korn излязоха, направиха безупречен концерт и си тръгнаха. Дори свириха с 15 минути повече от предвиденото. С невероятно учудване в последствие установих, че има много хора, на които не им е харесало. На някои звука, на някои сетлиста, на някои... дъбстепа. Както и да е, дори и в този състав Korn са фантастична група. А Джонатан със сигурност е едно от най-специалните неща, качвали се на сцената на централния плаж. Monkey прилича на дявол. Няма го Fieldy... Човекът чакал дете всеки момент. Да не се заблуждаваме, отсъствието му не може да бъде компенсирано, защото толкова ритмичните басисти като него се броят на пръсти. Замества го Ryan Martinie от Mudvayne. Той е отличен басист и има страхотно присъствие на сцената, но... просто е от друга приказка. Можем да разделим концерта на няколко части: 1-а – песни от „старите”, но без хитове; 2-а песни от новите(разбирай разцепващ дъбстеп); 3-а – песни от „старите”, но само хитове; 4-а – първи бис, кавъри на Пинк Флойд; 5-а – втори бис, дръм-соло на Рей и велика версия на “Blind”. Аз нямам нужда от нищо повече. Отивам да гледам Odd Crew. И други хора също... Новите песни звучат могъщо на живо. Odd Crew залагат предимно на тях. Васко Райков е със счупена ръка, защото е бил непослушен в погото на концерта на Hatebreed в София. Това не пречи на самия концерт. Публиката обаче изглежда уморена. Това е съвсем нормално за края на фестивала. Малко по малко хората окапват и с края на концерта се изнасят на големи групи. За финал се разписвам на още два заслужаващи внимание концерта – разтърсващите Brazz ViliDJ и румънците Popa Sapka, които вече си имат солидна фен-база в България. Толкова за тази година.


text: Архитектура и природа в пряк диалог Тази изключително модерна къща с елегантна архитектурна визия е проектирана от студио Neumann Mendro Andrulaitis Architects. Къщата е разположена в покрайнините на крайбрежното градче Carpinteria на щат Калифорния, САЩ. Строителството на сградата с обща площ около 600 кв.м е завършено през 2010 г. Като основна опорна точка при проектирането на къщата архитектите вземат прекрасния изглед към океана. Къщата сякаш се “разтваря” към зашеметяващия с красота си пейзаж чрез щедро остъклената си фасада. Всяко едно от помещенията има изглед към околността, но без да се нарушава личната неприкосновеност на частния живот на обитателите. В общата конфигурация на сградата са включени основната къща и малка къща за гости с пряка връзка между двата обема. Основната цел на архитектите при проектирането на сградата е да запазят максимално естествената природа и да не се увреди по никакъв начин кореновата система на големите вековни дъбове, намиращи се на терена. В интериорното решение и обзавеждане са използвани материали и форми, които да са в синхрон с околния пейзаж - естествено дърво, камък и много стъкло. Простор, светлина и максимална функционалност се виждат в големи дози в този модерен дом, а изгледът към океанското крайбрежие е най-добрата му декорация!


text: Разположен в чудесния район Град Мандауе, Alpa City Suites Hotel заема удобно място в религиозни интереси, култура, разглеждане на забележителности център на Себу. Оттук гостите имат лесен достъп до всичко, което този оживен град може да предложи. Хотелът предоставя също лесен достъп до безбройните градски забележителности и атракции като Музей Каса Горордо, Кръстопът Себу, SM Сити Себу. Съоръженията и услугите предлагани в Alpa City Suites Hotel гарантират Вашия приятен престой. Бизнес център, Wi-Fi връзка в общите части, паркиране на автомобилите на гостите, магазин за кафе, конферентна/банкетна зала са само част от нещата, които отличават Alpa City Suites Hotel от останалите хотели в града. Всички стаи се отличават с грижливо замислени удобства, което гарантира неповторимо усещане за комфорт. Независимо от това, дали сте фен на фитнеса или просто търсите начин да отпочинете след уморителен работен ден, в хотела ще намерите най-висококачествените съоръжения, такива като масаж. Каквато и да е причината за Вашето посещение в Себу, Alpa City Suites Hotel е идеалното място за една вълнуваща почивка далеч от всичко.


text: Добре дошли! = ЗА ПРЕВОДА НА CS:GO = Counter-Strike: Global Offensive има превод на български език. За да играете играта на български език, е нужно да смените езика на клиента към български. За целта направете това: Отваряте Steam -> горе вляво натискате Settings -> отивате на раздел Interface -> и от първото падащо меню намерете „български“ и запазете промените (изисква рестартиране на самия клиент, езика се намира най-отдолу). = ЗА CS:GO = Counter-Strike: Global Offensive е игра от Valve, изградена с помощта на най-новия им Source двигател. CS:GO представя множество режими на игра, ръководство за нови играчи и модерна графика, съчетана с приятен и изчистен интерфейс, съдържащ най-важните неща, от които един играч се интересува, докато играе играта. Тя идва с нови карти, персонажи, оръжия и доставя обновени версии на класическото Counter-Strike съдържание (de_dust, др.). В допълнение, играта ще въведе нови игрови режими, откриване на мачове, класации и други. Counter-Strike: Global Offensive се разработва от Valve в сътрудничество с Hidden Path Enteirtainment базирано в Сиатъл.


text: Промо цени на самолетни билети на редовни и нискотарифини авиокомпании за Европа. Евтини самолетнии билети до Лондон, Мадрид, Франкфурт, Виена, Париж, Мюнхен, Рим и всички топ дестинации. Ползвайки формата за търсене може да изберете най-добрата цена и да резервирате билети за вашето пътуване. Работно време: Пон - Петък 9 до 19 часа. Събoта - Неделя 10 до 16 ч. Има ли смисъл предварителната резервация на самолетни билети ? Когато знаем предварително, че ни предстои пътуване със самолет е добре да запазим самолетни билети по-рано, за да не оставаме неприятно изненадани в последствие. Резервацията на билети в последния момент са рискови и често няма места в икономична класа съответно задължително трябва да заплатите по-скъпи самолетни билети за бизнес класа за същия полет ако не искате да отложите пътуването си. Когато направите резервацията си по-рано сте сигурни, че ще има място за вас във въпросния полет, а много често предварителните резервации излизат по-евтино. Естествено е възможно и да уцелите десетката със самолетен билет и в последният момент (last-minute), който също може да бъде много по-евтин, но също така рискувате и въобще да не пътувате с този полет и да се наложи да промените плановете си.


text: Полезни Съвети при избор на дограма - „КАЛИНКОВИ” ООД! ПРИ КОНДЕНЗ НА ПРОЗОРЦИТЕ По принцип конденз може да се появи по повърхността откъм помещението на стъклопакета, съответно рамки на прозорци. Тогава се говори още за изпотяване или замъгляване на прозореца. Това обаче на бива да се бърка с поява на конденз във вътрешността на стъклопакета /когато конденза е между двете стъкла вътре в стъклопакета, той е дефектен/ Влагата се появява вътре, когато стъклопакетът се е разхерметизирал напълно или когато е сложен некачествен силипорит (силикагел - хигроскопичен зърнест материал), който не успява да абсорбира добре остатъчната влага в стъклопакета. В жилищните помещения непрекъснато се отделя водна пара, могат да се приемат следните количества: - издишан от човек въздух: дневно количество 1 до 2 литра - готвене: дневно до 2 литра при четиричленно семейство - къпане, поливане на цветя, пране и др.: дневно до 3 литра при четиричленно семейство. Появата на конденз започва от края на стъклото, като най-студена част от жилището. Освен широките первази, както и рамката на крилото могат да затруднят въздушния поток, така че влагата в долния край на стъклото може да се появи по-рано отколкото в средата му. Конденз може да се появи в неотоплявани помещения. Причината е в постепенното изстиване на помещението през нощта и насищането на въздуха с водни пари от дишането при относително ниска температура. Конденз може да настъпи не само на прозорците, но и на всички студени места в помещението. Това води до петна плесен и мухъл по стените. При спазване на определени правила конденза може да се намали или изчезне. - Да се проветряват повече помещенията, в които се образува конденз. Това обаче не бива да става чрез продължително проветряване/ отваряне на клапа/. - Проветряване чрез широко отворен прозорец спестява енергия и предотвратява появата на конденз и мухъл. Прозорците се отварят широко за около 5-10 минути, при изключено отопление, така че наситения с водна пара въздух се заменя с нов по-студен. Това трябва да се прави три четири пъти на ден. - На помещенията от северната страна трябва да се обърне особено внимание, тъй като през зимата те изстиват по-бързо от южните. Добре е да се поддържат температури 17-18 градуса. - Да се поддържат възможно най-малки температурни разлики между различните помещения в жилището. - Препоръчително е сутрин помещенията да се проветряват поне 20 мин. и след отваряне на прозорците да се осигури непрекъснато отопление. - Избягването на конденза може да се избегне и чрез промяна на потока на топлия въздух. - При липса на отоплително тяло ситуацията става благоприятна за образуване на конденз и мухъл. - По възможност отопление, да не се включва и изключва да се поддържа относително еднаква температура през цялото денонощие. ОГРОМНИТЕ СТЪКЛОПАКЕТИ СЪЗДАВАТ ОГРОМНИ ПРОБЛЕМИПри вратите е добре да бъде поставен делител /кемпфер/, който създава стабилност на вратата и не й позволява да "провисне". И още: представете си една витрина от стъклопакет /24 mm/ с размери 2000 mm х 2100 mm – какво става като я монтирате на студено? Стъклата се слепват! Защото стъклопакетите обикновено се правят на топло и от студа въздухът в тях се свива и “засмуква” стъклата!!! Как да го избегнете ли? Можете да поискате по-дебели стъкла или просто поръчайте допълнителен вертикален кемпфер, който ще утежни цената на позицията с не повече от 2 - 3%. ПОНЯТИЕ КАТО "ЦЕНА НА КВАДРАТЕН МЕТЪР" В ОБЩИЯ СЛУЧАЙ НЯМАЦената на квадратен метър може да бъде изчислена едва след като се вземат предвид всички особености на Вашия конкретен случай и бъде дадена обща стойност на позицията. ЗВУКОИЗОЛАЦИЯТА Звукът преминава лесно през еднакво дебели стъкла, например 2 по 4 mm. Ако сложите 4 и 5 mm, ще има малко по-добър ефект. На съвсем друго ниво е звукоизолацията на троен пакет със стъкла, например, 4, 5 и 6 mm, a ако и разстоянията между тях са различни – ефектът наистина е голя. Колкото по-нисък е коефициентът К, толкова по-добра е изолацията. За да се повиши топлоизолацията се използва стъклопакет от нискоемисийни. Друг начин за повишаване на топлоизолацията е замяна на въздуха във вътрешното пространство на стъклопакета с аргон. К-стойността намалява допълнително с още 0.3-0.4 W/м2. PVC ДограмаПоливинилхлоридът има по-нисък коефициент на топлопроводимост, което значи, че задържа по-успешно топлината в помещението, доколкото това зависи от профила (площта на профила е средно около 15-20% от тази на целия прозорец – т.е. не е с решаващо значение за общия топлинен ефект). PVC старее по-бързо от алуминия (20-30 години), защото е с органичен произход. По същата причина е и по-податлив на капризите на климата и при големи температурни амплитуди структурата на материала се нарушава и профилът се изкривява. PVC дограма се изработва и монтира по-лесно, заради природата на самия материал, който, естествено, е по-мек и гъвкав от алуминия. Вследствие на дълго излагане на силно слънце по-некачествената (т.е. най-евтината) дограма пожълтява. PVC дограмата изисква минимална поддръжка – не се нуждае от боядисване, третиране със специални препарати, а просто от измиване с мека кърпа и сапун. PVC профилът има голямо линейно разширение - 2-3 мм на метър (в зависимост от произхода и още по-голямо). - Изработката на PVC профилите изисква по-малко инвестиции, което в края на краищата понижава цената на дограмата. - PVC кондензира влагата по-трудно от алуминия. Така или иначе при влажност в помещението над 60% влагата кондензира трудно върху профила и лесно върху стъклопакета, студените стени и ъгли. - PVC позволява поставяне на обков с многоточково затваряне на достъпна цена. Този тип обков, освен противовзломен ефект, дава възможност за по-прецизно настройване на пантите и предотвратяване на ефекта “духа ми от дограмата”. - Ъглите на PVC дограмата се лепят, което предотвратява духане през тях, но... от друга страна прави невъзможно внасянето на големи каси (за портали, например) в повечето помещения. Алуминий (алуминиева дограма)Алуминият е неподатлив на големите температурни амплитуди по нашите географски ширини – от крайно горещото (почти африканско) лято до минус 20 градуса през зимата (60 градуса по Целзий амплитуда). Тоест структурата на алуминия не се нарушава с течение на времето. Алуминият е по-енергоемък продукт и съответно по-скъп от PVC. Алуминият не променя и външния си вид през годините. Не се нуждае от никаква поддръжка, освен елементарно почистване. Алуминият е по-студен материал и по-лесно кондензира влагата. Здравината на този материал позволява сложни решения като окачени и структурни фасади, покривни конструкции, зимни градини. Некачествената алуминиева дограма (ще я познаете по ниската й цена), поставена в среда с висока соленост (край морето, например), дава неприятен ефект – по повърхностния й слой се появяват шупли. - Малко по-скъпият вариант на алуминиева дограма - с прекъснат термомост - доближава топлоизолационните й характеристики с тези на PVC. "Термо" алуминият позволява поставянето на механизми с многоточково затваряне, с възможност за фина настройка на отваряемите части. - Ако Ви омръзне алуминиевата дограма, можете да я продадете на 30% от стойността на новия профил, което е немислимо при PVC. - ЦВЕТОВЕТЕ ! С алуминиева дограма имате практически неограничен избор на цветове. Освен по RAL (стандартизирана световна класификация на цветовете с над 800 цвята) можете да избирате и между така наречените ефекти SABLE, POLYDROX, METALLIC и други. - Стандартният профил с прекъснат термомост позволява поставянето на 12 вида стъклодържачи за 6 вида стъклопакети, докато PVC профилите ограничават дебелината на стъклопакета до 2-3 вида. - Алуминият не съдържа токсични вещества и е пожаро- и земетръсоустойчив.


text: - ПОСЛЕДНИ НОВИНИ - Ботев стартира с 2:1 над Ружомберок в Австрия - Борисов: Стоичков е собственик на ЦСКА - Българският нападател Димитър Бербатов направи обръщение от профила си в социалната мрежа "Фейсбук" по повод непрекъснатите спекулации по него адрес. "Понеже се уморих от спекулации ще ви кажа нещо. И аз чета вестници. Всички пишат, че цената ми е 10 милиона паунда. Разговарях със сър Алекс и той ми каза 5 млн. Така, кой казва истината, какво мислите? Истината е, че обичам Манчестър Юнайтед, но не мога да бъда полезен, ако не играя. А аз искам да бъда на терена, да помагам. Но ако това не се случва поради различни причини или възможностите ми са ограничени, по-добре ще бъде за всички да си кажем "довиждане". Ако не, аз съм професионалист и ще продължа да правя всичко, за да помогна на отбора и на съотборниците, винаги когато имам възможност за това", обясни Митко.


text: Постинг 06.10.2011 15:59 - ЛЕЧЕБНОТО ХРАНЕНЕ при подагра Автор: apologetic Категория: Хоби Прочетен: 11649 Коментари: 0 Гласове: 7 Последна промяна: 06.10.2011 16:01 При подагра извън фазата на обостря не трябва да се спазва диета, която предвижда леко ограничаване (с 10-15 процента спрямо физиологичните норми) на белтъците чрез намаляване на месните и на рибните продукти, както и на бобовите храни (грах, фасул и др.). животинските белтъци (предимно млечни) трябва да представляват най-много 50 процента от общото количество белтъци. Успоредно с това в менюто се намалява количеството на животинските мазнини, което е лесно осъществимо при намалената консумация на месни и на рибни продукти. Най-малко 35 процента от мазнините трябва да се падат на растителните масла, чиито незаменими киселини действат положително на обмяната на веществата при подагра особено когато тя е съчетана с атеросклезо-ра, схипертонична болест и със затлъстяване. Тези заболявания доказват взаимната връзка между нарушаването на обмяната на пурините и на мазнините. В диетата при подагра е задължително строго да се ограничат богатите на пурини и на оксалова киселина продукти и ястия. Месо и риба се консумират 2-3 пъти седмично под формата на варени ястия, тъй като при варенето до 50 процента от пурините преминават в бульона. По тази причина месните, рибните и гъбените бульони и сосове са противопоказани. Целта на диетата, която се предписва при подагра, е да се нормализира пуриновата обмяна и да се намали образуването на пикочна киселина в организма. Диетата трябва да съдържа и шипков чай, отвара от пшенични трици с лимонов сок, подсладена със захар или с мед. Трябва да се приемат и повече витамин B1 u C. По лекарско предписание се провеждат разтоварващи дни. Най-важното, което трябва да се знае, е, че е необходимо храната да се приема по 4-5 пъти на ден. На въпроса ви за химичния състав на диетата (за един ден): белтъци - 80-90 г, мазнини - 100-110 г, въглехидрати - 400-450 г, готварска сол - 8-10 г. Калоричната стойност на менюто е 3000 ккал. витамините са: С - до 150 мг, в,, в2 - по 3-4 мг, РР-30мг. Желателно е и обилното приемане на течности (до 2 литра дневно), ако състоянието на сърдечносъдовата система и на бъбреците го позволява. Готварската сол се ограничава умерено чрез намалената консумация на солени продукти. Полезно е да се провеждат разтоварващи дни с млечни продукти, със зеленчуци, с плодове, със сокове, като при всяка от тези диети се приемат до 1,5-2 литра течности. ПРИМЕРНО ХРАНИТЕЛНО МЕНЮ Ще ви препоръчаме по една рецепта от 5-те ястия. САЛАТА ОТ ЧЕРВЕНО ЗЕЛЕ С КАРТОФИ. Продуктите са: 1 килограм червено зеле, 300 грама сварени картофи, 3 супени лъжици олио, 1 супена лъжи-ца ябълков оцет, 1 лимон, сол. Почистеното и измито зеле се нарязва на тънки ивички и се прибавя към сварените, обелени и нарязани на кубчета картофи. Салатата се подправя с оцета, олиото и щипка сол. Оставя се да престои 1 час. След това се изсипва в подходяща чиния и се украсява с резенчета лимон. СУПА С ПИПЕРКИ. Продуктите са 4 пиперки, 2 моркова, 1 стрък целина, 2 домата, 2 тънки стръка праз, 3 супени лъжици олио или зехтин, 1-2 листа от целина, сол. Морковите, доматите, целината и празът се почистват и се нарязват на ситно. Пускат се в мазнината и се заливат с 6-7 чаени чаши гореща вода. Съдът се покрива с капак и зеленчуците се варят до омекване, след което се пасират. Прибавят се почистените и нарязани пиперки, супата се подправя с щипка сол и се вари още малко. Поднася се поръсена със ситно нарязани листа от целина. ГЮВЕЧ ОТ КАРТОФИ И ДОМАТИ. 1 килограм картофи, 1 килограм домати, 1 глава лук, 1 кафена чаша олио, 1 връзка копър, сол. Картофите и доматите се обелват и се нарязват на филийки. в намазана с мазнина тавичка или в пръстен гювеч се нареждат пласт домати, пласт картофи и пак домати. Поръсват се със ситно нарязаните лук и копър и леко се посоляват. Останалите продукти се нареждат по същия начин. Ястието се залива с олиото и с една чаена чаша гореща вода и се пече 30-40 минути в умерена фурна. ПЕЧЕНИ ДЮЛИ. 4 средно големи дюли, 4 супени лъжици захар, канела, карамфил, сироп. Дюлите се почистват от мъха, измиват се и се подсушават. Откъм върха се отрязва капаче и с нож се издълбава семенната част. Плодовете се напълват със захарта, поръсват се с канела и със смлян карамфил и се пекат в силна фурна. Поднасят се залети с плодов сироп по избор. СТУДЕН ЧАЙ С ЯБЪЛКА И С МЕНТА. Продукти за 4 чаши: 1 литър запарен ментов чай, 1 лимон, 1 ароматна ябълка, 1-2 стръкчета прясна мента, захар на вкус, лед. Чаят се запарва по обичайния начин и се охлажда. Налива се в стъклен съд с лед на дъното, добавя се захар на вкус, нарязаните на резенчета ябълка и лимон и ментовите листа. ЛЕЧЕБНОТО ХРАНЕНЕ Е ОСОБЕНО ВАЖНО! Много важно за болните от подагра е това как те се хранят. Всъщност те трябва да преминат на лечебно хранене. Ще се наложи да забравите за продукти, богати на пурини, защото те рязко повишават образуването на пикочна киселина в организма. Запомнете, че колкото повече животински белтъчини употребявате, толкова повече пурини се натрупват във вашия организъм. Затова на болните с подагра категорично се забраняват: 1. месните, кокошите, рибните и гъбените бульони; 2. месните и рибните пушени продукти; консервите; 3. мазните видове месо и риба; 4. субпродуктите: черен дроб, сърце, бъбреци; 5. говеждата и свинската мазнина. Напълно трябва да изключите от своята трапеза и бобовите продукти, спанака, цветното зеле, какаото, шоколада, силното кафе и чай. Приготвяйте храната си на пара, като я варите или печете. Можете да си позволите месни и рибни блюда (разбира с,е от немазни видове) само два пъти в седмицата, и то непременно варени. Пийте течности - не по-малко от 2,5 литра на ден, ако нямате противопоказания за това. Така по-ефективно ще се отделя пикочната киселина от организма. Освен вода можете да си позволите слаб чай, сокове, алкална минерална вода. Яжте по 4-5 пъти на ден, течности приемайте между отделните приеми на храна. ПРОВЕЖДАЙТЕ ПОВЕЧЕ РАЗТОВАРВАЩИ ДНИ, НО В НИКАКЪВ СЛУЧАЙ ПЪЛНО ГЛАДУВАНЕ Препоръчваме на всички болни с подагра, особено на тези с наднормено тегло, 1-2 пъти през седмицата да провеждат разтоварващи дни: 1. извара и айран - 400 г обезмаслена извара и половин литър айран; 2. кисело мляко или айран - до литър и половина на ден; 3. зеленчуков разтоварващ ден - килограм и половина зеленчуци - както ги харесвате. През деня, който сте избрали за разтоварване, не трябва да ядете нищо друго, както и не трябва да си позволявате пълно гладуване. Защото ако останете цяло денонощие, без да сте сложили нищо в устата си или сте получили по-малко от 100 ккал за деня, вие сами принуждавате своя организъм бързо да разтваря собствените си белтъчини. А това, както много пъти отбелязахме, води до нарастване нивото на пикочната киселина в кръвта. Дори и само един пристъп трябва да ви накара да преминете на строга диета. При подагра препоръчваме следните продукти: 1. Пшеничен и ръжен хляб от вчерашния ден, т.е. леко изсушен. Ограничете тестените изделия. 2. Мляко, извара, обезмаслена сметана, по-нискомаслен кашкавал. 3. Едно яйце на два дни - независимо как сте го приготвили. 4. В малки количества масло, в това число растително. 5. Всякакви зърнени продукти във вид на булгур (необработено зърно). Сварявайте си ги с вода и ги приемайте в неограничени количества. 6. Всякакви зеленчуци - пресни, варени, запечени, освен солени и мариновани. 7. Млечни, плодови и зеленчукови супи - с изключение на грах, бобови продукти и киселец. 8. Всякакви плодове, в това число горски, както и сладка, мармалад, пестил, мед. В подходящия сезон яжте повече череши, вишни, черни боровинки и другите тъмни, с червено-син цвят плодове. Те съдържат вещества, които понижават нивото на пикочната киселина. Можете също така да приемате аптечен екстракт от глог и черна боровинка. Продукти, които трябва да се ограничават Тези храни могат да се включват от време на време в менюто. Важно е да се помни, че ограничение означава по-рядка консумация. Всички тестени продукти: хляб, баници, кифли, понички, пирожки, мекици, пици, солети, бисквити трябва да бъдат избягвани. Пицата е противопоказна като тесто, но и като плънка от гъби, колбаси и т.н. Трябва да се избягват максимално доматени и други сосове. Доматената паста, пюрето, кетчупът, дори свежите доматине влияят добре на възстановяването и поддържането на добро състояние при заболяване като подаграта, Да се избягва въобще честата консумация на храни и напитки, които възбуждат по някакъв начиннервната система, например: люти чушлета, туршия, консервирана риба и други. Освен това е добре се ядат колкото може по-рядко яйца. Позволени продукти Месо е допустимо 1-2 пъти в седмицата - пилешко, заешко, телешко, риба с ниско съдържание на мазнини. препоръчителни са супи и зеленчукови ястия с пилешки, телешки или рибен бульон. Не трябва да се злоупотребява обаче с консумацията на месо. За да се избегне максимално приема на мазнини, месото и рибата се обработват чрез варене, печене и задушаване. Като се изключат по-горе ограничените зеленчуци и тези с по-остър вкус, могат да консумират всички другизеленчуци, които се предлагат на българския пазар. При тях отново е добре кулинарната обработка да бъде варене, печене или задушаване. Салатите могат да се овкусяват с оцет или лимонов сок, малко зехтин. Благоприятно влияние върху организма на болния от подагра иматкартофите и оризът. Всички плодове, без споменатите вече сини сливи и малини, могат да се консумират свободно. Добре е да консумирате цитрусови плодове, за да се подпомогне организма при изчистването на токсините. Към позволените храни спадат и млечните продукти - прясно и кисело мляко, извара, сметана, обезсолено сирене. Плодове – разрешени са всякакви плодове с изключение на сините сливи и малините. Особено подходящи са цитрусовите плодове, които помагат на организма да се изчисти от токсините. Млечните продукти са разрешени, но ако са с по-малко масленост и по-малко солени.И тъй като това лято бях луд фен на малините и сините сливи, затова лабораторните ми резултати показаха една яка хиперурикемия. Бъдете привърженик на разнообразното хранене. Така най-лесно бихте балансирали далеч от своите хранителни мании. Следващ постинг Предишен постинг


text: България е изпратила запитване до няколко държави за помощ при гасенето на пожара. Получен е отговор от няколко страни, но офертата на Израел е била най-добра. В последния момент обаче, помощта е отказана, заради преценка, че "можем да се справим със собствени сили". Това стана известно от думите на говорителя на пожарната Валентин Кръстев. ... За да прочетете тази статия, трябва да се регистрирате. Регистрацията е безплатна. Предимства: - Достъп до над 600 000 статии от архивите на Капитал и Дневник - Единен вход за всичките сайтове - Възможност за персонализация на вашия профил Ако вече сте регистрирани, влезте с вашия email и парола.